Kui ma olin 20 päeva veel saanud 20 sarnast armastuskirja 20 erineva põhjusega, miks ta mind armastab, sõitsin tagasi Tallinnasse.    Reks tervitas mind uksel. Sassi polnud kodus. Ta oli kodus remonti teinud ja värskelt valgeks värvitud magamistoa seinal oli minu maal "Põgenemine". Naeratasin ja teadsin, et Sass naerataks koos minuga. Läksin kööki ning tegin oma lemmiktassi piparmünditeed. Vaatasin aknast välja. Suvest hakkas salamahti sügis saama, puudelt  võis märgata esimesti värvilisi lehti. Jälgisin, kuidas tuvid tänaval tantsu lõid senikaua, kuni märkasin tuttavat mehekuju taamalt koju tulemas.